b'\n_START_ARTICLE_\nKuvajtski naftni po\xc5\xbear\n_START_PARAGRAPH_\nKuvajtski naftni po\xc5\xbeari so nastali kot posledica podtaknjenega ognja ira\xc5\xa1kih voja\xc5\xa1kih sil v 605 do 732 naftnih vrelcev, prav tako je bil ogenj podtaknjen v nedolo\xc4\x8deno \xc5\xa1tevilo ni\xc5\xbeinskih obmo\xc4\x8dij napolnjenih z nafto (jezera, jarki). Ogenj so podtaknili med umikom iz Kuvajta, leta 1991, zaradi okrepitve koalicije voja\xc5\xa1kih sil v vojni Perzijskega zaliva. Po\xc5\xbeari so se za\xc4\x8deli januarja in februarja leta 1991; prvi so bili poga\xc5\xa1eni v za\xc4\x8detku aprila 1991, zadnji pa 6. novembra 1991.\n_START_SECTION_\nRazlogi\n_START_PARAGRAPH_\nRazlog za spor med Irakom in Kuvajtom je domnevno po\xc5\xa1evno vrtanje v polju Rumaila._NEWLINE_Poleg tega je Kuvajt presegel mejo proizvodnje olja dolo\xc4\x8deno s pogodbo s strani OPEC . Dan pred ira\xc5\xa1ko invazijo, je Kuvajt nastavil proizvodnjo na skoraj 1,9 milijonov sod\xc4\x8dkov na dan (300.000 m3/d), kar je sovpadalo s strmim padcem cen nafte. Do poletja 1990 je kuvajtska prekomerna proizvodnja postala resna sporna to\xc4\x8dka z Irakom._NEWLINE_Nekateri analitiki pa so mnenja, da je bil eden glavnih motivov Sadama Huseina, da osvojijo Kuvajt, da bi kaznoval vladajo\xc4\x8do dru\xc5\xbeino al-Sabah v Kuvajtu, ker niso prepre\xc4\x8dili prekomerne proizvodnje._NEWLINE_Ena od hipotez pa je tudi, da se je Irak odlo\xc4\x8dil uni\xc4\x8diti naftna polja, da bi dosegel voja\xc5\xa1ko prednost. Prepri\xc4\x8dani so bili, da intenziven dim, ki nastaja pri gore\xc4\x8dih naftnih vrtinah slu\xc5\xbei kot dimna zavesa in zavira zra\xc4\x8dne napade koalicije. Prepri\xc4\x8dani so bili, da zavira uporabo \xc2\xbbpametnega oro\xc5\xbeja\xc2\xab\xc2\xa0in vohunskih satelitov, ki bi lahko opazovali gibanje ira\xc5\xa1ke vojske. Poleg tega so ira\xc5\xa1ki voditelji menili, da vro\xc4\x8dina, dim in ostanki razbitin iz ve\xc4\x8d sto gore\xc4\x8dih vrelcev predstavlja mogo\xc4\x8dno oviro koalicijskih sil. Vojska je podpirala tudi uni\xc4\x8denje naftnih vrtin, kot primer: v zgodnjih zra\xc4\x8dnih napadih je bilo \xc5\xa1tevilo gore\xc4\x8dih naftnih vrelcev relativno majhno; \xc5\xa1tevilo le-teh pa je sunkovito naraslo konec februarja s prihodom vojske na tleh._NEWLINE_Ira\xc5\xa1ki vojni in\xc5\xbeenirji so nafto spustili tudi na nizko le\xc5\xbee\xc4\x8dih obmo\xc4\x8djih za obrambne namene proti pehoti in mehaniziranimi enotam ob ju\xc5\xbeni meji Kuvajt. Skopali so ve\xc4\x8d \xc2\xbbognjenih jarkov,\xc2\xab\xc2\xa0dolgih pribli\xc5\xbeno 1 kilometer, \xc5\xa1irokih 3 metre in dolgih 3 metre, da so zavirali napredek koalicijskih sil.\n_START_SECTION_\nObseg\n_START_PARAGRAPH_\nIra\xc5\xa1ki re\xc5\xbeim se je odlo\xc4\x8dil uni\xc4\x8diti \xc4\x8dim ve\xc4\x8d kuvajtskih rezerv nafte in infrastrukture preden so se umaknili iz dr\xc5\xbeave, saj so pri\xc4\x8dakovali vdor v ira\xc5\xa1ko zaseden Kuvajt s strani mednarodne koalicije pod poveljstvom ZDA. V za\xc4\x8detku decembra 1990 so ira\xc5\xa1ke sile napolnile naftne vrelce z eksplozivnimi naboji. Vrtine so sistemati\xc4\x8dno sabotirali od 16. januarja 1991 naprej, ko so zavezniki pri\xc4\x8deli z zra\xc4\x8dnimi napadi na ira\xc5\xa1ke sile. 8. februarja so satelitske slike odkrile prvi dim zaradi kurjenja naftnih vrelcev. \xc5\xa0tevilo oljnih po\xc5\xbearov je doseglo vrhunec med 22. in 24. februarjem, ko je prispela zavezni\xc5\xa1ka vojska na tleh. _NEWLINE_Glede na poro\xc4\x8dila ameri\xc5\xa1ke agencije za varovanje okolja je \xc2\xbbumikajo\xc4\x8da ira\xc5\xa1ka vojska za\xc5\xbegala ali po\xc5\xa1kodovala ve\xc4\x8d kot 700 naftnih vrelcev, rezervoarjev, rafinerij in objektov v Kuvajtu, naftnih po\xc5\xbearov naj bi bilo po ocenah od 605 do 732. Nadaljnjih \xc5\xa1tiriintrideset vrelcev je bilo uni\xc4\x8denih zaradi bombardiranja v januarju. Naftna dru\xc5\xbeba v Kuvajtu je ocenila, da je bilo ali po\xc5\xa1kodovanih 749 objektov ali pa so zgoreli skupaj z \xc2\xbboljnimi jezeri\xc2\xab\xc2\xa0in \xc2\xbbognjenimi jarki.\xc2\xab\xc2\xa0Ti po\xc5\xbeari predstavljajo pribli\xc5\xbeno 50% skupnih oljnih po\xc5\xbearov v zgodovini naftne industrije. Po\xc5\xa1kodovali ali uni\xc4\x8dili do pribli\xc5\xbeno 85% vrtin v vseh ve\xc4\x8djih kuvajtskih naftnih poljih. _NEWLINE_Prizadevanja za nadzor nad po\xc5\xbeari in drugimi po\xc5\xa1kodbami so se za\xc4\x8dela aprila 1991. Med nenadzorovanimi fazami gorenja od februarja do aprila razli\xc4\x8dni viri ocenjujejo, da so za\xc5\xbegali od \xc5\xa1tiri do \xc5\xa1est milijonov sod\xc4\x8dkov surove nafte, in med 70 do 100 milijonov kubi\xc4\x8dnih metrov zemeljskega plina na dan. Sedem mesecev kasneje je bilo pod nadzorom 441 objektov, medtem a jih je 308 ostalo nenadzorovanih. Zadnji je bil pod nadzorom 6. novembra 1991. Skupna koli\xc4\x8dina za\xc5\xbeganega olja je splo\xc5\xa1no ocenjena na pribli\xc5\xbeno milijardo sodov. _NEWLINE_Dnevna poraba svetovne nafte leta 2015 pa je bila pribli\xc5\xbeno 91,4 milijona sod\xc4\x8dkov, torej bi nafto, ki je zgorela porabili v 11 dneh.\n_START_SECTION_\nVoja\xc5\xa1ke posledice\n_START_PARAGRAPH_\n21.marca 1991 je Savdska vojska strmoglavila zaradi gostega dima kuvajtskih naftnih po\xc5\xbearov na pristopu do letali\xc5\xa1\xc4\x8da Rask Mishab v Savdski Arabiji. Ubitih je bilo 92 Senegalskih vojakov in 6 \xc4\x8dlanov Savdske posadke. To je bila najve\xc4\x8dja nesre\xc4\x8da med koalicijskimi silami. _NEWLINE_Po\xc5\xbeari so u\xc5\xa1li izpod nadzora zaradi nevarnosti po\xc5\xa1iljanja gasilcev na obmo\xc4\x8dju vojne. Mine so bile postavljene na obmo\xc4\x8djih okoli naftnih vodnjakov, zato je bilo nujno razminirati obmo\xc4\x8dje pred ga\xc5\xa1enjem po\xc5\xbearov. Vsak dan se je izgubilo okoli 5 milijonov sod\xc4\x8dkov (790.000m3) nafte. S\xc4\x8dasoma so ogenj pogasili zasebni pogodbeniki, ki so Kuvajt obremenili za 1,5 milijarde dolarjev. Do tedaj pa so po\xc5\xbeari goreli \xc5\xbee pribli\xc5\xbeno 10 mesecev, kar je povzro\xc4\x8dilo okoljsko onesna\xc5\xbeevanje. _NEWLINE_Naftni po\xc5\xbeari so onesna\xc5\xbeili, tako zemljo, kot tudi zrak in so bili prav tako povezani s tem, kar so kasneje imenovali zalivski vojni sindrom. Vendar pa so raziskave pokazale, da gasilci niso poro\xc4\x8dali o simptomih, ki so jih do\xc5\xbeivljali vojaki. Ali je ta sindrom posledica naftnih po\xc5\xbearov, kemi\xc4\x8dnih napadov ali drugih vzrokov ni bilo ugotovljeno; dolgoro\xc4\x8dni okoljski u\xc4\x8dinki po\xc5\xbearov pa \xc5\xa1e niso v celoti razumljeni._NEWLINE_Z vidika kopenskih sil je bil; razen ob\xc4\x8dasnega \xc2\xbbnaftnega de\xc5\xbeja\xc2\xab, ki so ga bili dele\xc5\xbeni vojaki, ki so bili zelo blizu vodnjakov; eden najbolj pogostih u\xc4\x8dinkov po\xc5\xbearov dim, ki se je dvigal v ozra\xc4\x8dje in nato padel nazaj, preko suhega odlaganja ali preko de\xc5\xbeja. Dim se je vrtin\xc4\x8dil v obliki stebrov v ozra\xc4\x8dje, kjer se je pogosto \xc5\xa1iril in zdru\xc5\xbeeval z drugim dimom na vi\xc5\xa1ji nadmorski vi\xc5\xa1ini, kar je povzro\xc4\x8dalo sivo, obla\xc4\x8dno okolje; saj le okoli 10% po\xc5\xbearov, ki jih povzro\xc4\x8da nafta proizvaja \xc4\x8drne saje. 25% naftnih po\xc5\xbearov izpu\xc5\xa1\xc4\x8da dima v belih do sivih odtenkih, ostali pa oddajajo dim v barvah od sive do \xc4\x8drne. Zalivski veteran je rekel:_NEWLINE_\xc2\xbbBilo je kot bi bil obla\xc4\x8den dan, ves dan; na za\xc4\x8detku nismo vedeli, da je dim. Dim je bil pribli\xc5\xbeno 500 metrov nad nami, tako da nismo videli neba. Vodoravno pa smo lahko videli na dolge razdalje brez problema. Vedeli smo, da je dim, ko je na\xc5\xa1a nosna sluznica postajala \xc4\x8drna\xe2\x80\xa6\xc2\xab_NEWLINE_Prispevek, objavljen leta 2000, je analiziral stopnjo izpostavljenosti vojakov na trde delce, ki so vklju\xc4\x8devale saje. Vendar je bil v dokumentu bolj izpostavljen kremen\xc4\x8dev pesek, ki lahko proizvaja silikozo. V prispevku so vklju\xc4\x8deni zdravstveni zapisi in njegov zaklju\xc4\x8dek: \xc2\xbbpri pregledu literature je ugotovljen zanemarljiv u\xc4\x8dinek za zdravje ljudi, razen pri vdihavanju silicijevih delcev v \xc4\x8dasu Zalivske vojne.\xc2\xab\n_START_SECTION_\nPrizadevanja pri ga\xc5\xa1enju\n_START_PARAGRAPH_\nGore\xc4\x8de vrtine so morale biti poga\xc5\xa1ene, saj bi druga\xc4\x8de Kuvajt izgubil milijarde dolarjev prihodkov zaradi nafte. Napovedano je bilo, da bodo po\xc5\xbeari goreli od 2-5 let preden se bodo pogasili sami od sebe. Optimisti so predvidevali 2 leti, pesimisti 5 let; medtem pa je ve\xc4\x8dina menila, da bodo minila 3 leta._NEWLINE_Dru\xc5\xbebe, ki so bile odgovorne za ga\xc5\xa1enje po\xc5\xbearov so Red Adair Company (zdaj spada pod Global Industries Louisiana), Boots and Coots in Wild Well Control. Kot \xc4\x8detrto se jim je pridru\xc5\xbeila dru\xc5\xbeba Safety Boss, ki je odgovorna za najve\xc4\x8d poga\xc5\xa1enih po\xc5\xbearov. Najeli pa so \xc5\xa1e nekaj drugih podjetij, kot so Cudd Well Control, Neal Adams firefighters in Kuwait Wild Well Killers._NEWLINE_Larry H. Flak, naftni in\xc5\xbeenir pri dru\xc5\xbebi Boots and Coots je dejal, da je bilo 90% vseh kuvajtskih naftnih po\xc5\xbearov poga\xc5\xa1enih samo z morsko vodo, ki so jo \xc5\xa1kropili v center gore\xc4\x8dih vrtin. Dovod vode v su\xc5\xa1no pu\xc5\xa1\xc4\x8davsko regijo so dosegli s spremembo namembnosti naftovodov, ki so pred po\xc5\xbeari \xc4\x8drpali nafto do Perzijskega zaliva. Plinovod je bil rahlo po\xc5\xa1kodovan, njegov tok pa so spremenili za \xc4\x8drpanje vode iz Perzijskega zaliva. Na za\xc4\x8detku so pogasili 1 vrtino na 7-10 dni; nato pa so s pridobljenimi izku\xc5\xa1njami in odstranjenimi minami, ki so obkro\xc5\xbeale vrtine, pogasili tudi ve\xc4\x8d kot 2 na dan._NEWLINE_Dru\xc5\xbeba Safety Boss je uporabljala svoje lastna specialna vozila, ki so omogo\xc4\x8dala veliko hitrej\xc5\xa1e ga\xc5\xa1enje vodnjakov. To je bil tudi glavni razlog za njihovo hitro prehitevanje ostalih dru\xc5\xbeb. Zato so bili tudi nagrajeni z ga\xc5\xa1enjem zadnje vrtine na projektu v novembru 1991._NEWLINE_Za bolj trdovratne po\xc5\xbeare pa so uporabili plinske turbine, ki so pri visoki hitrosti pr\xc5\xa1ile velike koli\xc4\x8dine vode. Ta metoda je bila zelo priljubljena pri kuvajtskih gasilcih; tja pa so jo prinesli Mad\xc5\xbeari, ki so bili opremljeni z MiG-21 motorji name\xc5\xa1\xc4\x8denimi na rezervoarje poimenovanimi \xc2\xbbBig Wind\xc2\xab. Z njimi so pogasili 9 po\xc5\xbearov v 43 dneh._NEWLINE_Pri ga\xc5\xa1enju po\xc5\xbearov na navpi\xc4\x8dnih vrtinah so uporabili mo\xc4\x8dna razstreliva, npr. dinamit. Z njim so ustvarili udarni val, ki je gore\xc4\x8do nafto in kisik potisnil stran od vrtine (podoben princip kot pri pihanju sve\xc4\x8de). Ko je bil plamen odstranjen se je lahko nafta razlivala brez v\xc5\xbeiga. Razstrelivo je bilo postavljeno v bobne, v katerem je bilo za\xc5\xa1\xc4\x8diteno z ognjevarnimi kemi\xc4\x8dnimi sredstvi. Bobni so bili oviti z izolacijskimi sredstvi, nato pa so jih spravili \xc4\x8dim bli\xc5\xbeje obmo\xc4\x8dju gorenja, kot je bilo mogo\xc4\x8de.\n_START_SECTION_\nDokumentarci o po\xc5\xbearih\n_START_PARAGRAPH_\nPo\xc5\xbeari so bili predmet dokumentarnega filma Po\xc5\xbeari v Kuvajtu (IMAX, 1992), ki je bil nominiran za Oskarja. Film vklju\xc4\x8duje posnetke mad\xc5\xbearske ekipe med uporabo svojih turbin._NEWLINE_Dru\xc5\xbeba Betchel pa je izdala kratki dokumentarni film z naslovom Kuwaiti: Bringing back the sun, ki se osredoto\xc4\x8da na ga\xc5\xa1enje po\xc5\xbearov.'